Beasainpedia

**Beasainpedia** (Beasain, Gipuzkoa, 2025eko urriaren 22a) Beasaingo Aittu! Euskara Elkarteak Beasaingo Udalaren laguntzaz sortutako herri ekimeneko Euskarazko Wikipediako wikiproiektua da. 

Jatorrizko ideia Galeseko Monmouth herriko Monmouthpedian sortzen da 2012an. Euskal Wikipedian sortutako Tolosapedia (2020) eredutzat hartuko du Beasainpediak.  

Beasainpediaren helburua Euskarazko Wikipedian, kalitateari zein kopuruari dagokienez, Beasaini buruzko euskarazko informazioa aberastea da. Lan hori koordinatzeko ardura Aittu Beasaingo Euskara elkarteak hartuko du bere gain, Beasaingo Udalarekin 2024. urtean sinatutako hitzarmen baten bidez.  Euskal Wikilarien Kultur Elkartea izan du bidelagun. 

## Helburuak 
### Herrigintza eta euskara 
Herriko pertsona eta talde eragileen sarea osatzea du helburu. Wikiproiektua herrikoia izan dadin, elkarte, talde eta banako eragileek Beasainpedia lagun izateko sarea osatu da.  Wikipedia entziklopedia askean Euskarazko edukiak sortu eta zabaltzeko helburuarekin sortu zen, Euskarak eremu digitalean eta ezagutzaren munduan duen presentzia indartzeko.

### Hezkuntza 
Beasaingo  ikastetxeekin lan egingo da hezkuntzaren beharrak asebetetzeko. Maila desberdinetako Curriculum beharrak aztertu ondoren, ikastetxeekin elkarlanean 2024an hasten da Beasainpedia. Lehenik eta behin ikastetxeek  Beasaini buruzko Wikipedian faltan botatzen zituzten Beasaingo artikuluen zerrenda osatu zuten. 

Hezkuntzari lotuta, bi helburu finkatu ziren, bata herritarrek herriko ikasleek behar duten informazioa Wikipediara igotzea eta bestea ikastetxeetan ikasleekin Wikipediaren erabilpena areagotzeaz gain, Txikipedian artikuluak editatu eta sortzea. 

Idazteaz gain, irudiak Wikimedia Commonsera igo, zuzenketak egin, testu eta grafikoen itzulpenak egin, aldez aurretik sortutako artikuluen erreferentziak osatu eta loturak sortzea aurreikusi zen. 

### WikiEmakumeok 
[thumb|Wikiemakumeok I.Topaketa [Igartza jauregia|Igartzako jauregian.(2026-03-07)]]
Beasaingo emakume elkarte eta elkarte feministekin batera, herriko emakumeen Wikiemakumeok sortzeko lehen pausoak emango dira Beasainpediatik.  Wikiemakumeok WikiBeasain 2025eko azaroaren 6an sortzen da. Besainpediak antolatu zuen Beasaingo Igartzako jauregian Euskal Wikiemakumeon I.Topaketa 2026ko martxoaren 7an, emakume langilearen nazioarteko eguneko jarduerekin batera. 

## Irudiak 

Fitxategi:Beasainpedia aukezpena.jpg|Beasainpedia aurkezpena Igartzako Jauregian 2025eko urriaren 22an
Fitxategi:WikiEmakumeok DOnK Beasainen 03.jpg|WikiDurangoko Marisa Barrena, Maripa Garaizabal eta Josi Sierra gonbidatuak. 2025eko azaroaren 5ean.
Fitxategi:Beasainpedia edizio topaketa.jpg|Beasainpedia. Lehen edizio topaketa Igartzako jauregian 2025eko azaroaren 12an
Fitxategi:Beasainpedia Wikimedia ikastaroa 2025.jpg|Beasainpedia. Wikimedia ikastaroa Igartzako jauregian 2025eko azaroaren 19an 
Fitxategi:Ixabel Olano QR 01.jpg|Wikipediako Ixabelen biografiaren QRa Ixabel Olano Segurola plazan jarri zen 2025eko abenduaren 3an.
Fitxategi:Euskal WikiEmakumok I.Topaketa.jpg|Wikiemakumeok I.Tokapeta Igartzako jauregiaren atarian. (2026-03-07)
Fitxategi:Euskal WikiEmakumeok I.Topaketa Beasaingo Igartzako jauregian 07.jpg|Euskal Wikiemakumeok I.Topaketako parte hartzaileak Emakumeen presentzia Igartzan bisita gidatuan. (2026-03-07)

## Erreferentziak 
## Ikus, gainera 
## Kanpo estekak